**3. Mooseksen syntymä 2. Moos. 1-2:15 – Jer. 29:11**

Kuvat freebibleimages.org

**Johdanto:** Miltäs sun tulevaisuuden suunnitelmat näyttävät? Onko kalenteri niitä pullollaan? Suunnitelmia ja haaveita on hyvä olla, Vaikkaa asiat ei mene aina niin kuin me haluttas ja toivottas. Sen tähden meidän on hyvä luottaa Jumalaan, joka **sanoo sinulle näin:** Jer. 29:11

Nyt lähdetään tutustumaan yhden raamatunhenkilön elämään ja katsomaan minkälaiset olivat Jumalan suunnitelmat hänelle ja kansalleen, johon hän kuului.

**Kuva1**

Israelin kansa, Jumalan oma, valittu kansa, oli joutunut jättämään kotinsa nälänhädän takia. He menivät silloin Egyptiin, mistä saivat ruokaa ja jäivät sinne sitten asumaan sadoiksi vuosiksi. Heille syntyi lapsia ja lastenlapsia ja lastenlastenlapsia, kunnes heistä vuosien saatossa kasvoi iso kansa, pari miljoonaa ihmistä. Juuri niin kuin Jumala oli luvannut tapahtuvan. Egyptin kuningas, farao, pelkäsi Israelin suureksi kasvanutta kansaa, että niistä voi tulla heidän vihollisiaan. He eivät tunteneet elävää Jumalaa, Hänen totuuttaan ja rakkauttaan, joten pelko täytti heidän elämänsä. Ja pelko synnytti vihaa, josta syntyi murhenäytelmä.

**Kuva 2**

Farao halusi estää, ettei Israelin kansa enää kasvaisi, joten israelilaiset pakotettiin tekemään raskasta, raskasta työtä ja lopulta heistä tehtiin egyptiläisten orjia. Mutta mitä enemmän Israelin kansaa sorrettiin, sitä enemmän kansa kasvoi. Jumala oli heidän kanssaan.

Faraon täytyi keksiä uusi suunnitelma, niinpä hän käski israelilaisten kätilöitä, eli hoitajia, jotka auttaa synnytyksessä, tappamaan kaikki poikavauvat, heti kun ne on syntynyt. Mutta kätilöt ei totelleet kuningasta, koska he uskoivat Jumalaan ja tottelivat häntä. Mitä siitä seurasi: **1. Moos. 1:20.** Ja farao vihastui… hän ei uskonut Jumalaan, ja siksi synti hallitsi häntä ja sai aikaa todella pahoja asioita.

Raamattu sanoo, että jokainen on syntinen, minä ja sinäkin. Mutta Jumalan tahto on, että sinä saat syntisi anteeksi ja pelastut, saat olla Jumalan kanssa nyt ja aina. Hän myös haluaa olla sun elämän hallitsija, kuningas **(kruunu raamatulla)** ja johtaa sinua niin, että voit tehdä Jumalan mielenmukaisia asioita elämässä, etkä niin kuin tämä farao. Jumala on luonut sinut toteuttamaan hyviä, Jumalan tahdon mukaisia tekoja elämässäsi. **Tahdotko sinä?** Jos tahdot, kerro se rukouksessa Jeesukselle.

**Kuva 3**

Faraon pahuus eteni niin, että hän antoi koko kansalle käskyn, että kaikki israelilaisille syntyneet pojat oli heitettävä Niilin virtaan. Tytöt saa elää. Se aiheutti varmasti paljon pelkoa ja surua israelilaisille perheille. **Oliko Jumala hylännyt oman kansansa, kun antoi tällaisia hirveyksiä tapahtua?** Ei, mitään ei tapahdu Jumalan sallimatta, Hän näki ja tiesi kaiken. Vaikka Jumala salli tällaisen julman päätöksen tulla voimaan, Hän oli silti kaiken yläpuolella ja hallitsi kaikkea.

Jumala hallitsee myös sinun elämääsi, joka häneen uskot. Vaikka joudut kohtamaan vaikeita asioita, vaaroja ja pelkoja, mikään ei ole häneltä salassa. Jumala on hyvä Jumala, hän toimii aina oikeudenmukaisesti ja oikein. Mikään tilanne ei ole Jumalalle liian vaikea. Hän pystyy hoitamaan kaikki tilanteet. Huolimatta siitä, millainen ongelma on, voit luottaa Jumalan apuun.

**Kuva 4**

Siihen aikaan erääseen israelilaiseen perheeseen syntyi poikavauva. He piilottelivat vauvaa kolme kuukautta, ettei sitä surmattu. He luottivat, että Jumala pitää huolen. Jumala on antanut heille pienen pojan, ja he uskoivat, että Jumalalla on suunnitelma tämän pojan elämälle. Vaikka tilanne oli kauhea ja pelottava, vauva oli todella vaarassa, he tiesivät, että kaikki on Jumalan käsissä. He tiesivät, että Jumala ei tahdo tuhota, vaan hän tahtoo antaa elämän.

**Kuva 5**

Kun vauvaa ei voinut enää piilotella, äitinsä laittoi vauvan kaislakoriin, jonka hän päällysti vedenpitäväksi. Ja laski pojan korissa Niilin virtaan. Äiti ei voinut enempää poikaansa auttaa, mutta uskon, että hän rukoili poikansa puolesta, jätti hänet Jumalan varjelukseen ja hoitoon. Tapahtukoon lapsen elämässä Jumalan tahto. Se oli uskon askel. Pojan äiti teki sellaista, minkä seurauksia hän ei vielä nähnyt, mutta hän luotti Jumalaan. Vauvan vanhemmat eivät pelänneet faraon määräystä, vaan sulkivat poikansa Jumalan hoitoon. He toimivat uskonsa mukaan ja sillä oli siunaus. Poika oli turvassa. Häntä ei vahingoittaisi ihmiset, eikä eläimet.

**ESSI JA ELMERI**

Jumalalla on suunnitelma sinun elämällesi. Mites se kohta menikään? **Jer. 29:11** Jumalan sallimattaan sinullekaan ei tapahdu mitään pahaa, ei edes hiuskarva tipu päästäsi. Jumala tietää tarkoin, mikä sulle on hyväksi. Hän antaa sinulle tulevaisuuden ja toivon. Hän on sinut luonut. Olet syntynyt juuri silloin, kun Jumalan suunnitelma oli ja hänellä on suunnitelma joka hetkellesi tässä elämässä. hän on myös laskenut jo päivät, kauanko sinä täällä elät. Joten älä pelkää, Jumala pitää sinusta huolen aivan pienestä lapsesta elämäsi loppuun asti. Niinhän teki kertomuksen poikavauvankin kohdalla.

**Kuva 6**

Vauvan sisko Mirjam, joka jäi seuraamaan tilannetta, näki kuinka joelle tuli faraon tytär ja hänen hovinaisensa. Se ei ollut sattumaa, vaan Jumala johdatti asioita. Sillä faraon tytär näki kaislakorin ja löysi poikalapsen, joka itki. Raamattu sanoo, että hänen kävi lasta sääliksi, sillä hän ymmärsi, että se on israelilaisten lapsi. Hän tiesi isänsä laatiman lain, mutta sen sijaan, että olisi hukuttanut pojan, hän päätti pitää sen omanaan. Jopa tällaisessa todella vaarallisessa tilanteessa Jumala piti huolen lapsestaan. Hällä oli suunnitelma pojan elämälle, ei ollut vielä aika kuolla, vaan paljon oli elämässä vielä edessä. Tuo kaislakori, se oli pelastus pienelle pojalle.

Kori kuvaa meille Jeesusta. Jeesus on ainoa, joka voi pelastaa sinut**. (Esittele joku purnukka, jonne laitat pikku nuken)** Sinä, joka uskot Jeesukseen, saat levätä Jeesuksessa. Olet Jeesuksen suojassa, vaikka näyttäs, että kaikki menee pieleen, olet vaarassa tai pelottaa. Sinä et näe elämääsi tätä hetkeä pidemmälle. Mutta kun kuljet rukoillen, voit mennä rohkeasti eteenpäin ja luottaa Jumalan varjelukseen ja johdatukseen. Jeesus on kansasi. Hän johtaa elämääsi hänen hyvin suunnitelmien mukaan... Jos et vielä usko, mutta tahtoisit, voit rukoilla, vaikka näin: … Jeesus kuulee rukouksesi ja siihen varmasti vastaa.

**Kuva 7**

Se vauvan sisko, Mirjam tuli faraon tyttären luokse ja kysyi, että meneekö hän hakemaan, jonkun israelilaisen naisen, joka voi imettää poikaa. Hän sai myöntävän vastauksen ja niinpä Mirjami haki paikalle heidän äitinsä. Faraon tytär sanoi äidille: **1. Moos. 2:9.**

Äiti oli varmaan todella iloinen ja kiitti tapahtuneesta Jumalaa. Hänen ei tarvitsisi kätkeä poikaansa enää pidempää, eikä pelätä hänen henkensä puolesta. Hän voisi itse pitää huolen lapsesta – ja vieläpä saada palkkaa tehtävästä. Jumalan käsittämättömän ihmeellinen suunnitelma ja huolenpito pojan ja hänen perheensä elämälle, Jumala järjesti lapsen takaisin äitinsä luo.

Kun poika oli kasvanut isommaksi, äiti vei hänet faaraon tyttärelle. Poika kasvoi kuninkaan palatsissa kuninkaan tyttärenä. Pojalle annettiin nimi Mooses – ”olen nostanut hänet ylös vedestä.” Vaikka äiti ja koko perhe olivat jälleen murheellisia, kun menettivät pienen Mooseksen palatsiin, niin uskon syvällä sydämessään äiti varmasti tiesi, että Jumala, joka oli pitänyt hänen poikansa elossa vauvanakin ja ekoina elinvuosina, hän varmasti pitäisi huolen hänen elämänsä loppuun saakka. Jumalalla oli varmasti suunnitelma Mooseksen elämään.

**Kuva 8**

Mooses kasvoi palatsissa; hän sai siellä parhaan mahdollisen kasvatuksen ja koulutuksen. Hänellä on kaiken täytynyt olla parasta. Vaatteet, ruoat, palvelijat, opettajat, ihan kaikki. Hän oli Egyptin prinssi! Mutta Mooses ei koskaan unohtanut oikeaa perhettään. Hän tiesi olevansa israelilainen ja häntä vaivasi egyptiläisten julma kohtelu hänen omaa kansaansa kohtaan. Niinpä hän koetti tehdä itsestään kansansa vapauttajan. Kerran hän näki, kuinka julmasti egyptiläiset kohtelivat israelilaisia. Hän löi hengiltä yhden egyptiläisen miehen, kun luuli ettei kukaan näe sitä.

**Miksi hän teki niin?** Ehkä Mooses ajatteli, että hänen kansansa ymmärtäisi Jumalan valinneen hänet vapauttamaan heidät, ja vapauttaminen hoituisi väkivalloin. Mutta se, mitä Mooses teki, oli väärin Jumalan silmissä. Se ei ollut Jumalan suunnitelman mukainen asia. **Jumala oli kyllä suunnitellut Mooseksesta kansansa vapauttajaa, mutta Mooses kiirehti Jumalan suunnitelmien edelle. Aika ja tapa olivat nyt vääriä**.

Tieto siitä, mitä Mooses teki, levisi kaikkialle. Jopa kuningas tiesi sen, ja hän määräsi Mooseksen kuolemaan.

Mooses pelästyi ja pakeni erämaahan.

Jumalalalla oli hyvä suunnitelma Mooseksen elämälle, Israelin kansan vapauttajana, mutta Mooses ei ollut vielä valmis siihen. Jumalan täytyi kouluttaa häntä ensin erämaassa.

Jumalalla on suunnitelma ja tehtävä myös sinulle. Mutta älä kiirehdi Jumalan edelle. Jumala kouluttaa sinua erilaisten tilanteiden asioiden kautta, niin että sinäkin opit luottamaan yksin Jumalaan, et omiin voimiisi ja ideoihisi. Jumala tahtoo, että minä ja sinä tunnustamme tänäänkin, että me tarvitsemme häntä. Kulje rukoillen, Jumalaa kuunnellen ja luota siihen, että hän ohjaa parhaiden aikataulujen ja tapojen kautta sinua eteenpäin hänen hyvin suunnitelmien mukaan. Ja sinä saat yhdessä Jeesuksen kanssa tehdä niitä hyviä tekoja, mitä varten Jumala on sinut luonut.

**Muista Jer: 29:11**

**Miten lause jatkuu? Valitse oikea vaihtoehto**

1. **Israelin kansa oli joutunut nälänhädän takia…**
	1. ryöstämään naapureilta.
	2. tekemään enemmän töitä.
	3. muuttamaan Egyptiin.
	4. kuollut kokonaan.
2. **Faarao halusi estää Israelin kansan kasvun…**
	1. ja pakotti heitä tekemään raskasta työtä.
	2. eikä antanut heille ruokaa.
	3. ja sopi heidän kanssaan, että he pitävät perheensä pieninä.
	4. ja rukoili Jumalalta siihen apua.
3. **Mitä enemmän kansaa sorrettiin…**
	1. sitä pienemmäksi se muuttui.
	2. sitä iloisempi faarao oli.
	3. sitä enemmän kansa kasvoi.
	4. sitä harvemmin Jumala oli heidän kanssaan.
4. **Jumala haluaa….**
	1. aiheuttaa sinullekin kipua.
	2. että sinä et välitä hänestä.
	3. jättää sinut yksin vaikeuksien keskelle.
	4. hallita ja johtaa sinun elämääsi.
5. **Faarao määräsi, että…**
	1. kaikki israelilaisille syntyvät pojat oli heitettävä Niilin virtaan.
	2. israelilaisten oloja oli helpotettava.
	3. israelilaiset on jätettävä rauhaan.
	4. kaikki lapset lähetetään naapurimaahan.
6. **Kun joudut kohtaamaan vaikeita asioita…**
	1. Jumala ei välitä sinusta.
	2. yritä selvitä niistä itse.
	3. voit aina luottaa Jumalan apuun.
	4. usko, että selviät, kun kaverit auttaa.
7. **Kun Mooses-vauva laitettiin kaislakoriin…**
	1. kori ajelehti kauas pois.
	2. Jumala pelasti Mooseksen.
	3. krokotiili rikkoi korin.
	4. joku varasti vauvan.
8. **Jumalalla on…**
	1. ilkeitä suunnitelmia sinulle.
	2. liikaa asioita hoidettavanaan.
	3. liian kiire auttaakseen sinua.
	4. hyvä suunnitelma sinun elämällesi.
9. **Kun uskot Jeesukseen…**
	1. elämäsi menee pilalle.
	2. olet aina Jeesuksen suojassa.
	3. Jumalan suunnitelmat eivät toteudu.
	4. elämä on tylsää.
10. **Jumala järjesti....**
	1. suuret juhlat egyptiläisille.
	2. asiat tosi huonosti.
	3. Mooses-vauvan takaisin kotiin.
	4. faaraolle koston.
11. **Kun Mooses kasvoi isommaksi…**
	1. äiti vei hänet faaraon tyttären luo.
	2. hän sairastui.
	3. hän sai edelleen pysyä kotona.
	4. elämä jatkui niin kuin ennenkin.
12. **Vaikeiden asioiden kautta Jumala…**
	1. kiusaa sinua.
	2. osoittaa, ettei hän olekaan voimakas.
	3. pelottelee sinua.
	4. opettaa sinua luottamaan Häneen.
13. **Luota siihen, että…**
	1. äitisi osaa kaiken.
	2. Jumala johtaa sinun elämääsi hyvän suunnitelmansa mukaan.
	3. sinun elämäsi tulee olemaan aina onnellista.
	4. sinä et joudu koskaan Egyptiin.

**Essi ja Elmeri Mooseksen syntymä**

* **Ennen opetusta**

**Elmeri: Essi, joko sä tiedät, mikä susta tulee isona? Tai mitä sä haaveilet, tekevästi tällä elämällä? Haluatko kenties matkustella paljon, vai mitä?**

Essi: Mä en todellakaan tiedä. Mä oon niin pelokas, etten mä uskalla suunnitella oikein mitään, en ees sitä, mitä ensi viikonloppuna tekisin.

**Elmeri: Ai, mistä se johtuu?**

Essi: En mä oikein tiedä. Pelottaa vaan. Onko sulla sitten jotain suunnitelmia?

**Elmeri: Onhan mulla paljonkin, mutta mua turhauttaa, kun mitkään pienetkään suunnitelmat ei onnistu, niin kuin tahtoisin.**

Essi: Miten niin? Onko jotain kokemusta vai?

**Elmeri: No, esimerkiksi kun me oltiin meidän perheen kanssa luontoretkellä. Iskällä oli suunnitelma ja kartta, minne mennään ja siitä oli tulossa tosi hyvä retki. Mä myös tiesin, että määränpäässä meitä odottaa jymy-yllätys ja jotain tosi hienoa ja hyvää. Iskä oli luvannut.**

Essi: Vau, mä oisin halunnut olla teidän mukana!

**Elmeri: Niin varmasti. Mut mä en malttanut odottaa, kun iskä ja äiti ja mun sisarukset tuli niin hitaasti perässä. Mulla oli kiire perille. Juoksin edeltä ja siinä sit kävikin aika kurjasti.**

Essi: Mitä sulle sattui?

**Elmeri: No, mä katselin aina välillä taaksepäin ja sit kompastuin oksaan ja kaaduin, ja siinä kohti oli tietenkin tosi terävä kivikin, johon satutin jalkani. Niinpä mä odottelin kivuissani iskää ja äitiä siellä maassa.**

Essi: Voi ei! Mut onneks sun äiti ja iskä oli kuitenkin aika lähellä.

**Elmeri: Joo, iskä onneks tajus tilanteen ja juoksi mun luo. Sit se puhdisti mun haavat ja otti mut harteilleen ja kantoi perille asti.** **Oli kyllä kiva päästä perille, mutta en ois päässyt, jos iskä ei ois auttanut.**

Essi: Taisit kuitenkin pysyä sopivassa tahdissa ja oikealla tiellä loppumatkan, eikä tarvinnut pelätä oksia eikä kiviä… Voi, jospa tässä elämässä ois joku, joka ohjaisi ja kantais mua, ettei tarttis pelätä tulevaa.

**Elmeri: Todellakin! Ja kaipaan myös suunnitelmaa tälle elämälle, miksi täällä oon, mitä tulisi tehdä ja minne mennä, millä oikeesti on merkitystä. En tahtois koko ajan vaan kompuroida oman tahtoni mukaan, niin kuin luontoretkellä.**

Essi: Nuo on tosi isoja kysymyksiä, mutta jospa saatas Raamatusta jotain vastauksia niihin. Kuunnellaan.

**Essi ja Elmeri Mooseksen syntymä**

* **opetuksen välissä**

Essi: Huh, mikä tilanne, mutta rohkea perhe!

**Elmeri: Tuollaista luottamusta Jumalaan minäkin todella tarvitsen.**

Essi: Niin, minäkin… silloin, kun pelottaa voisin rohkeasti mennä eteenpäin luottaen, että Jumalan tahto tapahtuu.

**Elmeri: Mutta miten voin olla varma, että Jumala oikeesti pitää huolen?**

**Essi ja Elmeri Mooseksen syntymä**

* **opetuksen jälkeen**

**Elmeri: Ihan huippua, että Jumalalla on parhaat suunnitelmat minunkin elämään, vaikkei se aina siltä näytäkään. Enkä ymmärrä, mitä tuleman pitää.**

Essi: Ja aina saan luottaa siihen, että oon Jeesuksen turvassa niin kuin Mooses-vauva oli siellä korissa. Jumala pitää huolen, että hänen suunnitelmansa mun elämässä toteutuu.

**Elmeri: Ja silloin ei krokotiilitkaan pure eikä ihmisetkään voi mitään, jos Jeesus ei sitä salli.**

Essi: Just niin! Mutta mä oon silti joskus vähän kiireinen, ja mulle käy helposti niin kuin sulle siellä luontoretkellä. Kompastelen ja kaadun ja satutan itseäni, joskus toisiakin.

**Elmeri: Mut kävihän Mooseksellekin aika nolosti ja pahasti, kun kiirehti Jumalan edelle. Mutta oppipahan ainakin, ettei hän ollut vielä valmis kansansa pelastajaksi.**

Essi: Totta! Eikä Jumala silloinkaan Moosesta hylännyt, vaikka hän joutuikin pitkälliseen erämaakouluun.

**Elmeri: On hyvä tietää, että Jumala on luonut minut hänen hyviä töitään varten, ja Hän itse kouluttaa mua eritavoin tulevia tehtäviä varten.**

Essi: Ja vaikka joskus en jaksaisi odottaa tai asiat tuntuvat vaikeilta, niin voin luottaa Jumalan varjelukseen ja siihen, että hänen lupauksensa ja suunnitelmansa toteutuvat ajallaan.

**Elmeri: Essi, tiedätkö muuten, mikä on Jumalan ykkössuunitelma meille ihmisille?**

Essi: Totta kai tiedän! Jumala päämäärä on, että jokainen saisi syntinsä anteeksi ja pelastuisi Taivaaseen. Ja että me Jeesuksen uskovat kasvettaisiin yhä enemmän Jeesuksen kaltaiseksi.

**Elmeri: Aattele miten paljon Jumalalla on työtä!**

Essi: Mut onneksi hän on kaikkivaltias Jumala ja voi mitä vaan!

**Elmeri: Ehkä hänen suunnitelmiinsa kuuluu myös antaa meille tehtäviä, jotta voidaan toimia hänen apunaan!**

Essi: Todellakin! Mä luulen, että meidänkin on joka päivä hyvä rukoilla, että Jumala suunnitelmat tapahtuisi meidän elämässä. Ja että Jumala antaisi meille myös hänen tahtonsa mukaisia tulevaisuuden unelmia.

**Elmeri: Jeps, niin teemme! Jeesuksen kanssa on hyvä kulkea myös erämaassa ja pettymysten ja epäonnistumistenkin keskellä.**

Essi: Ja mikä parasta, määränpää on varma! Me ollaan matkalla Jumalan luo taivaaseen.